อนุวรรตน์ ทับวัง

สุรัช ทับวัง (ชื่อเดิม : อนุวรรต  ทับวัง) หรือที่รู้จักกันในชื่อของ เป้ ไฮ-ร็อก เป็นนักร้องนำวงไฮ-ร็อก

**ประวัติ**
เป้ เกิดเมื่อวันที่ 20 พฤศจิกายน พ.ศ. 2511 ที่บริเวณสี่แยกแคราย ในเขตอำเภอเมือง จังหวัดนนทบุรี ในครอบครัวชาวไทยมุสลิม ฐานะทางบ้านยากจนมาก โดยพ่อซึ่งเป็นหัวหน้าครอบครัวมีรายได้จากการถักแหหาปลาเพียงวันละ 100 บาท เท่านั้น บ้านที่อยู่ไม่มีหลังคาและฝาบ้าน ประกอบกับมีลูกมาก จึงทำให้เป้ต้องออกมาทำงานหาเลี้ยงครอบครัวโดยที่จบการศึกษาเพียงแค่ชั้นประถมศึกษาปีที่ 6 เท่านั้น
เป้ออกมาทำงานโดยเป็นนักดนตรีเล่นดนตรีตามสถานบันเทิงต่าง ๆ ยามค่ำคืนตามพี่ชาย แต่เมื่อหักค่าใช้จ่ายต่อวันแล้วก็เหลือไม่เท่าไหร่  โดยเป้เป็นคนชอบร้องเพลงมาตั้งแต่เด็กแล้ว โดยมักจะร้องด้วยโทนเสียงสูงไม่ว่าจะเป็นเพลงลูกทุ่งหรือเพลงร็อกเพราะต้องร้องแข่งกับดนตรี เคยตั้งวงดนตรีขึ้นมาเล่น ๆ ในสมัยเด็ก ชื่อ "เดอะ จักจั่น"
เป้ได้ถูกชักชวนให้เข้าร่วมวงไฮ-ร็อก เมื่อทางวงกำลังขาดนักร้องนำ เป้ตัดสินใจไปร่วมกับวง โดยต้องทะเลาะกับพี่ชายอย่างรุนแรง เนื่องจากพี่ชายไม่เห็นด้วย หลังจากเข้าร่วมวงไฮ-ร็อก ได้ไม่นาน เป้ก็ตัดสินใจอีกครั้ง โดยออกอัลบั้มกับบริษัท อาร์.เอส.โปรโมชั่น จากการชักชวนของแมวมองจากค่ายดังกล่าว คือ เสือ - ธนพล อินทฤทธิ์
เพียงแค่ชุดแรก ไฮ-ร็อก ประสบความสำเร็จอย่างคาดไม่ถึง ด้วยเสียงร้องอันสูงแหลมโดดเด่นเป็นเอกลักษณ์ของตัวเอง ทำให้ ไฮ-ร็อก เป็นที่รู้จักของแฟนเพลงได้ในระยะเวลาไม่นาน และออกอัลบั้มชุดต่อมาตามมาในภายหลัง
ในปี พ.ศ. 2537 เป้ ไฮ-ร็อก ได้ออกอัลบั้มพิเศษของตนเองร่วมกับ เจี๊ยบ พิสุทธิ์ ทรัพย์วิจิตร ในชื่อชุด "ร็อกอำพัน" ประสบความสำเร็จอย่างมาก และได้ร่วมเล่นคอนเสิร์ต ชอร์ต ชาร์จ ช็อก ร็อก เสืออำพัน อีกด้วย และต่อมาในปี พ.ศ. 2541 ทั้งคู่ก็ร่วมกันออกอัลบั้มชุดที่ 2 คือ "ร็อกอำพัน ลูกคอไฟ" อีกชุดหนึ่งด้วย

**ชีวิตส่วนตัว**
ชีวิตส่วนตัว เป้ ไฮ-ร็อก เคยสมรสมาแล้วกับนักแสดงสาว การ์ตูน - ณัชชา ปิ่นดอกไม้ มีบุตรด้วยกัน 2 คน แต่ต่อมาทั้งคู่ก็ได้เลิกรากัน ต่อมาในปี พ.ศ. 2548 เป้ ไฮ-ร็อก ได้สร้างความฮือฮาอีกครั้ง เมื่อจู่ ๆ ได้หมั้นและแต่งงานกับนักแสดงสาว ษา - วรรณษา ทองวิเศษ อย่างกะทันหัน ทั้งคู่อยู่กินกันชั่วระยะเวลาหนึ่งจนมีบุตรด้วยกัน 1 คน แต่ก็เลิกรากันในที่สุด 
ในปลายปี พ.ศ. 2550 เป้ ไฮ-ร็อก ปรากฏเป็นข่าวฮือฮาขึ้นมาอีกครั้ง เมื่อตกเป็นข่าวว่าคุกคามวรรณษา อดีตภรรยาและลูก ๆ เนื่องจากอ้างว่าต้องการพบหน้าลูก ๆ จนวรรณษาต้องไปแจ้งความดำเนินคดี และที่สุดศาลแขวงนนทบุรี มีคำสั่งให้ เป้ ไฮ-ร็อก สามารถจดทะเบียนรับรองบุตรได้ และได้เจอลูกสัปดาห์ละ 1 ครั้ง

**ผลงาน**

**เพลง**

**ไฮ-ร็อก**
 คนพันธุ์ร็อก (2533)- บัญญัติผ่าแปด (2534)- เจ็บกว่านี้มีอีกไหม (13 กรกฎาคม 2536)- เฮชไอวี (2539)

**อัลบั้มเดี่ยว**
 โฉบเดี่ยว (7 พฤศจิกายน 2541)- โปรแกรม (2545)

**อัลบั้มพิเศษ**
 ร็อคเพื่อนกัน (ตุลาคม 2537)- ร็อคอำพัน (มิถุนายน 2537)- อาร์เอส อันปลั๊ก ดนตรีนอกเวลา (เมษายน 2537)- ร็อคอำพัน ลูกคอไฟ (พฤษภาคม 2541)- แตก 4 รัก โลภ โกรธ เลว (เมษายน 2542)- บทเพลงพระราชนิพนธ์ ในพระบาทสมเด็จพระเจ้าอยู่หัว ภูมิพลอดุลยเดช (ธันวาคม 2542)- เก็บตะวัน A Tribute To อิทธิ พลางกูร (กันยายน 2547)

**ศิลปินรับเชิญในอัลบั้ม**
 เล่นเบสในอัลบั้ม ทีของเสือ ของ เสือ ธนพล (2537)- เล่นเบสในเพลง ไม่หล่อแต่เร้าใจ, ผู้หญิง ในอัลบั้ม PTV ของ พิสุทธิ์ ทรัพย์วิจิตร (2539)

**ภาพยนตร์**
 ผู้หญิง 5 บาป- ผีตุ๋มติ๋ม (ผีกระเทย) รับบท ยมทูตดุ๋งดิ๋ง- อันธพาล บ่อ เซียง กัง รับบท โอวสือ ตรองมังกร- ผู้หญิง 5 บาป 2

**ละครโทรทัศน์**
และในปี 2562 ได้เข้าร่วมแข่งขันใน the mask วรรณคดีไทย ในนามหน้ากากไกรทอง- บ่วงนาคราช (2564)

**คอนเสิร์ต**
 คอนเสิร์ต ช็อต ชาร์จ ช็อก ร็อก (29 พฤษภาคม 2536)- คอนเสิร์ต RS. Star Club Meeting Concert (8 มกราคม 2537)- คอนเสิร์ต อันปลั๊ก ดนตรีนอกเวลา (28 พฤษภาคม 2537)- คอนเสิร์ต ช็อต ชาร์จ ช็อก ร็อก เสืออำพัน (26 สิงหาคม 2537)- คอนเสิร์ต ร็อกอำพัน โลกดนตรี (25 กันยายน 2537)- คอนเสิร์ต Meeting Concert ตอน บุกเกาะอลเวง ร้องเพลงหน้าบาน (22 ตุลาคม 2537)- มหกรรมคอนเสิร์ต ลอยกระทง (17 พฤศจิกายน 2537)- คอนเสิร์ต ช็อต ชาร์จ ช็อก ร็อก เหล็กคำราม (13 พฤษภาคม 2538)- คอนเสิร์ต Meeting Concert ตอน นอกเครื่องแบบ...ซ่า (7 ตุลาคม 2538)
*คอนเสิร์ต Dome 3D Concert Digital Dynamic Dance (2 พฤศจิกายน 2539)- คอนเสิร์ต โรงเรียนสีขาว (20 มิถุนายน 2541)- คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)- คอนเสิร์ต เก็บตะวัน A Tribute To อิทธิ พลางกูร (30 ตุลาคม 2547)- คอนเสิร์ต City of Butterfly (17 พฤษภาคม 2547)- คอนเสิร์ต 40 ปี the legend of the guitar (20-21 พฤศจิกายน 2553)
*คอนเสิร์ต Acoustic Rock (12 มีนาคม 2554)- คอนเสิร์ต ช็อต ชาร์จ ช็อก ร็อก ลีเจนด์ เหล็ก พันธุ์ เสือ (17 สิงหาคม 2556)- คอนเสิร์ต Sweat Rock & Friends The Charity Concert (10 ธันวาคม 2556)- คอนเสิร์ต ช่วยเหลือผู้ประสบภัยน้ำท่วมภาดใต้ (11 มกราคม 2560)
*คอนเสิร์ต คืนรัง 3 (25-26 กุมภาพันธ์ 2560)
*คอนเสิร์ต คือเพื่อน เพื่อหารายได้มอบให้ เต้ย ไฮร็อก (12 มิถุนายน 2560)
*คอนเสิร์ต ช่วยเหลือผู้ประสบภัยน้ำท่วม แขวงอัตตะปือ สปป.ลาว (8 สิงหาคม 2561)
*คอนเสิร์ต เพื่อไม่ทิ้งกัน ช่วยเหลือฟี้นฟู ผู้ประสบอุทกภัยนํ้าท่วมชาวภาดอีสาน (23 ตุลาคม 2562)
*คอนเสิร์ต Pong Fest (1 กุมภาพันธ์ 2563)
*คอนเสิร์ต เพื่อไม่ทิ้งกัน แสดงช่วยเหลือเพื่อนพี่น้องชาวใต้ (22 ธันวาคม 2563)
*คอนเสิร์ต เปิดหมวก Festival (29 กรกฏาคม 2564)
*คอนเสิร์ต JAM FOR LAM (28 กุมภาพันธ์ 2565)
*คอนเสิร์ต Samui Bike Week (7 พฤษภาคม 2565)
*คอนเสิร์ต Live Music Benefit For Lam Morrison (20 สิงหาคม 2565)
*คอนเสิร์ต Rockstar Café Glamping Day (25 มิถุนายน 2566)
*คอนเสิร์ต การกุศล เพื่อเพื่อนศิลปินและนักดนตรี (16 สิงหาคม 2566)
*คอนเสิร์ต Smile On The Rock (2 กันยายน 2566)
*คอนเสิร์ต ช็อต ชาร์จ ช็อก เรียล ร็อก รีเทิร์น (16 ธันวาคม 2566)
*คอนเสิร์ต คิดถึง THE IMPOSSIBLES (24 กุมภาพันธ์ 2567)
*คอนเสิร์ต Triple Rock Concert (30 มีนาคม 2567)- คอนเสิร์ต Grammy X RS HIT100 Vol.2 (11-12 พฤษภาคม 2567)

**รางวัล**
 สีสันอะวอร์ดส์ ครั้งที่ 11 ประจำปี พ.ศ. 2541 ศิลปินชายร็อคยอดเยี่ยม จากอัลบั้ม โฉบเดี่ยว

**ดูเพิ่ม**
 ไฮ-ร็อก

**อ้างอิง**
คำให้สัมภาษณ์จากรายการSpeedUPทางSpeedChannelทรูวิชั่นส์พ.ศ. 2558
*คำให้สัมภาษณ์จากรายการทไวไลท์โชว์ ทางช่อง 3 (พ.ศ. 2537 ขณะออกอัลบั้ม ร็อกอำพัน)- เป้ ไฮร็อค ปลื้ม ศาลให้เป็นพ่อตามกฎหมาย- “วรรณษา” ยังไม่ฟ้อง “เป้ ไฮร็อค”-นสพ.กล่าวหาเป็นหญิงบริการ! จากผู้จัดการออนไลน์- วรรณษา-เป้ไฮร็อค จบรักฉาวเตียงหัก-แยกบ้าน date=2016-03-05 

หมวดหมู่:บุคคลจากอำเภอเมืองนนทบุรี
หมวดหมู่:มุสลิมชาวไทย
หมวดหมู่:นักร้องชายชาวไทย
หมวดหมู่:นักร้องจากจังหวัดนนทบุรี
หมวดหมู่:นักดนตรีชาวไทย
หมวดหมู่:นักดนตรีจากจังหวัดนนทบุรี
หมวดหมู่:นักดนตรีร็อกชาวไทย
หมวดหมู่:นักแต่งเพลงชาวไทย
หมวดหมู่:นักกีตาร์ชาวไทย
หมวดหมู่:นักกีตาร์เบส
หมวดหมู่:ศิลปินสังกัดอาร์เอส
หมวดหมู่:นักแสดงชายชาวไทย